Krojačeva tajna
Krojačeva tajna je srpski igrani film snimljen u režiji Miloša Avramovića premijerno prikazan početkom 2006. godine. Po žanru predstavlja neobičnu mešavinu melodrame, kriminalističkog i politički angažovanog naučno-fantastičnog filma sa elementima fantastike. Kritičari su u njemu videli uticaj holivudskkih noar filmova.

Radnja 

Radnja filma se odigrava u Beogradu 2014. godine. Krojač (Goran Šušljik) živi sam u velikom, zapuštenom stanu. Plašljiv je i boji se kontakta sa spoljnim svetom, od kojeg ga odvajaju glomazne brave na vratima. Jedini kontakt koji ima sa spoljnim svetom je prozor zgrade preko puta njega, gde krojač povremeno posmatra ples devojke iz komšiluka - igračice. Povremeno ga posećuje lepotica (Marija Vicković), fatalna zavodnica u koju je zaljubljen. Ona je opasna žena i grabljivica koja se igra s krojačem kao s nekom igračkom. On za nju šije prelepu crvenu haljinu, a ona mu u zamenu za to pruža dozirane izraze ljubavi i zahvalnosti. Lepotica je povezana sa opakim pukovnikom (Lazar Ristovski), koji je sadistički zaljubljen u nju. Jedne noći lepotica pobegne od pukovnika i dolazi kod krojača da od njega traži pomoć. Posle njene ispovesti i suza, krojač pristaje na to i predlaže joj da pobegnu iz grada. Lepotica saznaje da je krojač posmatrao igračicu i od njega traži dokaz odanosti. Nagovara ga da ubije nevinu devojku. U međuvremenu, pukovik saznaje da je krojač u vezi sa lepoticom i šalje svoje ljude po njega. Krojača prvo kidnapuje seksualno obolela komšinica, a posle nje i pukovnikovi ljudi koji ga izvređaju i izmaltretiraju. Izmučen i izvređan od strane opasne grupe i okoline, krojač sav svoj bes isakali na nevinoj igračici uprkos tome što mu ona u toku razgovora izjavi ljubav objašnjavajući mu da je sav njen ples ispred prozora bio posvećen njemu. Krojač je ubija da bi potvrdio svoju odanost lepotici. Krvavih ruku, krojač se posle ubistva vraća kući, shvatajući da je lepotica nestala i da je obmanut.

Uloge

Spoljašnje veze 
 

Srpski filmovi
Trileri
Kriminalistički filmovi
Romantični filmovi
SF-filmovi
Filmovi fantastike